kardosdrur/scandi-wiki huggingface dataset:
Zeppelin- & Garnisonsmuseum Tønder

Zeppelin- & Garnisonsmuseum Tønder
(eller bare Zeppelin Museum)
indviedes 8. maj 1999
som et museum ledet af den frivillige forening Zeppelin Gruppen i bygninger i Tønders nordlige udkant, som tidligere husede et af Forsvarets garageanlæg ved dets daværende øvelsesområde Soldaterskoven.
Beliggenheden valgtes fordi den tyske Kaiserliche Marine under 1. verdenskrig i området byggede luftskibsbasen i Tønder.

Samlingerne 
Tønder Museum åbnede 1991 en udstilling i samarbejde med Zeppelin Gruppen, som siden flyttedes til det ny Zeppelin Museum.

Museets udstilling er udvidet til bl.a. også at omfatte udtjent militært isenkram fra den i 2002 lukkede garnision Tønder Kaserne.

Rester af luftskibsbasen 
I Soldaterskoven ca. 1 km vest for museet findes bl.a. fundament-rester af basens 3 luftskibshaller og den endnu eksisterende tidligere flyhangar.

Det tidligere gasværk ligger lige bag museet med adresse til Ribelandevej.

Se også 
Luftskibsbasen i Tønder

Referencer 

Bygninger, konstruktioner og anlæg i Tønder
Museer etableret i 1999
Luftfartsmuseer i Danmark
Luftskibsbasen i Tønder
Kultur i Tønder
Tour de France 1971

Tour de France 1971 var Tour de France nummer 58, og fandt sted fra 26. juni til 18. juli 1971. Det bestod af 22 etaper på i alt 3.689 km, kørt med en gennemsnitlig fart på 36.925 km/t. Det var året hvor Leif Mortensen fik den hidtil bedste placering for en dansker i Tour de France, nemlig nr. 6. Den holdt 22 år til Bjarne Riis 5. plads i 1993. Løbet blev vundet af Eddy Merckx.

Eksterne kilder og henvisninger 

1971
Cykelløb i 1971
Amazing Stories

Amazing Stories var et amerikansk science fiction tidsskrift, som blev startet i april 1926 af Hugo Gernsback's Experimenter Publishing.  Magasinet var det første, der udelukkende hengav sig til science fiction.  Før Amazing Stories, var science fiction historier jævnligt i andre magasiner, inklusiv nogle udgivet af Gernsback, men Amazing Stories hjalp med at definere og startede en ny genre af triviallitteratur.  

Senere blev Amazing Stories udgivet af bl.a. Ziff-Davis Publishing Company.

Eksterne henvisninger

Amazing Stories til download som bl.a. pdf og epub: archive.org søgning
Amazing Stories issue checklist, with cover scans.
University of Wisconsin-Parkside Archives, contains 73 issues from 1926 to 1951.

Science fiction
Fægtning under sommer-OL 1984 – Fleuret (herrer)

Fægtning under sommer-OL 1984 var en ud af de otte discipliner i fægtning under sommer-OL 1984. De var nittende gang at disciplinen blev afholdt. Konkurrencen blev afholdt fra den 1. til 2. august 1984. Der var 58 fægtere fra 26 lande der deltog.

Deltagere

Kilder/fodnoter 

1984 - Fleuret (herrer)
Sommer-OL 1984
Boog & Elliot 2: Vilde venner mod husdyrene

Boog & Elliot 2 – Vilde venner mod husdyrene (original titel:Open Season 2) er en direkte til video opfølger til 2006-computer animerede film Boog & Elliot - vilde venner produceret af Sony Pictures Animation, instrueret og produceret af Matthew O' Challaghan og co-instrueret af Todd Wilderman.

Eksterne henvisninger
 

Animationsfilm fra USA
Amerikanske film fra 2008
Engelsksprogede film
Christian Sievert

Christian Sievert (født 30. juni 1942 i København) er en dansk guitarist, percussionist, sanger og komponist.

Han er særlig kendt som flamenco-guitarist med sin egen specielle måde at spille på. Sievert spiller musik inden for mange forskellige stilarter som f.eks. bossa nova, samba, folk og mange andre.

Christian Sievert debuterede på plade i 1976 ("Entrada To Equator") - en kompliceret og emotionel plade, hvor han blev backet af nogle af de yngre musikere, som han havde været en stor inspiration for, bl.a. Kasper Vinding. Pladen indeholder et af hans allerbedste numre "Morena del Mar" og blev et kommercielt vendepunkt for ham. Året efter mødtes han i studiet med den finske guitarist Jukka Tolonen, og på 3dage komponerede og indspillede de en markant LP "After Three Days" - det møde blev starten på et langt venskab og mange fælles koncerter. Christian Sievert har spillet og indspillet med en meget lang række danske og internationale navne – bl.a. Mehmet Ozan, Flemming Quist Møller, Peter Bastian, Poul Dissing, Palle Mikkelborg, Savage Rose, Jukka Tolonen, Vanja Santos, Rafael Molina og Lars Bo Enselmann, som han også lavede en cd med: "Cigars & Guitars". Sievert er medkomponist til musikken til tegnefilmen Bennys Badekar, hvor Sievert også lægger stemme til Krabben. Han har også lagt stemmer til tegnefilmene om Jungledyret Hugo og Cykelmyggen og Dansemyggen.

Diskografi

Solo 
 Entrada To Equator – 1976, Hookfarm HLS 76-3
 Samba' l'amande - 1976, på Hookfarm Julepladen HLS 76-10
 After Three Days – 1978, m. Jukka Tolonen (g), Mads Vinding (b), "Chumi” (dr, per), Hookfarm HLS 78-2
 Taranta for Anemone Andersen – 1979 m. Miguel Duarte (per), "Chuim" (dr), CBS 98 122
 Kvartetten – 1983, m. Hugo Rasmussen (b), Lars Graugaard (fl, per), Bjarne Rostvold (dr), Stunt Records STLP 8402
 Guitayana – 1986, Olufsen Records DOC 5018
 Still Friends – 1987 m. Jukka Tolonen (g), Olufsen Records DOC 5058
 Amigo Brazil - 1999
 Cigars And Guitars – 2002 m. Lars Bo Enselmann (g),

Gæsteoptrædender 
 Juleknas - 2001

Udvalgt filmografi 
 Bennys Badekar - 1971 (stemme)
 Jungledyret Hugo - 1983 (stemme)
 Cykelmyggen og Dansemyggen - 2007 (stemme)

Referencer

Eksterne henvisninger 
 
 

Guitarister fra Danmark
Komponister fra Danmark
Tegnefilmsdubbere fra Danmark
Madeleinekirken

L'église de la Madeleine, L'église Sainte-Marie-Madeleine eller bare La Madeleine (fransk for St Maria Magdalenas kirke), også kaldet Madeleinekirken er en kirke i Paris. Den er konstrueret som et tempel på befaling fra Napoleon.

Der blev gjort tre forsøg på at bygge en kirke på dette sted. Første gang i 1764 af Pierre Contant d'Ivry, som begyndte opførelsen af en kirke i sen barokstil. Da d'Ivry døde i 1777 blev han erstattet af Guillaume-Martin Couture, som bestemte sig for at begynde bygningen på ny og rev den ufærdige kirkebygning ned. Da Den franske revolution kom, var kirken langt fra færdig, blot fundamentet var blevet bygget. Den nye revolutionære regering vurderede mange formål bygningen kunne tjene det nye revolutionære Frankrig bedst, blandt andet som bibliotek, balsal og markedsplads.

I 1806 bestemte kejser Napoleon sig for at bygge Temple de la Gloire de la Grande Armée (tempel til ære for La Grande Armée (den "store armé")), og det daværende fundament blev revet ned og arbejdet begyndte på ny.

Efter Napoleons fald vedtog det nye franske styre at benytte bygningen som kirke, selv om det var foreslået at lave den om til jernbanestation.

Det var i denne kirke, at Camille Saint-Saëns var organist. Frédéric Chopins begravelse blev afholdt her.

Orgel og organister
Kirken har et berømt orgel bygget af Aristide Cavaillé-Coll i 1845. Det blev restaureret af Cavaille-Colls efterfølger Charles Mutin i 1927, som også øgede tangentrækken til 56 toner. Modifikationer af lyden blev udført af Roethinger, Danion-Gonzalez og Dargassies i henholdsvis 1957, 1971 og 1988. Stillingen som organist har været tilskrevet mange anerkendte organister og komponister gennem årene:

 1842-1846 Charles-Alexandre Fessy
 1847-1858 Louis James Alfred Lefébure-Wely
 1858-1877 Camille Saint-Saëns
 1877-1896 Théodore Dubois
 1896-1905 Gabriel Fauré
 1905-1934 Henri Dallier
 1935-1962 Edouard Mignan
 1962-1968 Jeanne Demessieux
 1969-1979 Odile Pierre
 1979- François-Henri Houbart

Kirker i Frankrig
Bygninger, konstruktioner og anlæg i Paris
Árpád Doppler

Árpád Doppler (5. juni 1857 i Budapest – 13. august 1927 i Stuttgart) var en ungarsk-tysk komponist, søn af Karl Doppler.

Árpád Doppler studerede ved konservatoriet i Stuttgart. Fra 1880 til 1883 var han lærer ved Grand Conservatory i New York City, derefter ved konservatoriet i Stuttgart. Fra 1889 var han desuden korleder ved hofoperaen. 

Han komponerede flere orkesterværker, korværker og sange. Hans kompositionsstil minder delvist om Edvard Griegs.

Komponister fra Ungarn
Personer fra Budapest
Romantikkens komponister
Järfälla kommun

Järfälla kommun ligger i Stockholms län i Uppland i Sverige. Kommunens administrationscenter  ligger i bydelen Jakobsberg.
Järfälla kommun er en del af Stockholm, og af  kommunens befolkning  bor kun få hundrede uden for det tæbebyggede område.

Bydele 
 Jakobsberg
 Viksjö
 Barkarby
 Veddesta (del av Barkarby)
 Skälby
 Kallhäll
 Stäket

Billeder 

Kommuner i Stockholms län
Forstæder til Stockholm
1. etape af Tour de France 2011

Første etape af Tour de France 2011 var en 191,5 km lang flad etape. Den blev kørt lørdag d. 2. juli fra Passage du Gois til Mont des Alouettes.

Etapen blev afsluttet med en 4. kategori-stigning, og det var derfor ikke ventet at det skulle blive et opgør mellem sprinterne. Jérémy Roy, Lieuwe Westra og Perrig Quemeneur udgjorde dagens udbrud. Et styrt 8,5 km før mål førte til at blandt andre Alberto Contador og Samuel Sánchez tabte 1.20 til de andre klassementfavoritter. Philippe Gilbert, den største forhåndsfavorit til at vinde etapen, var først over målstregen og tog dermed også den gule trøje.

 Etape: 1. etape
 Dato: 2. juli
 Længde: 191,5 km
 Gennemsnitshastighed: 40,8 km/t

Point- og bjergspurter

Pointspurt (Avrillé) 
Efter 87 km

Bjergspurt (Mont des Alouettes) 
4. kategori stigning efter 191,5 km (228 m; 2,2 km à 4,7 %)

Resultatliste

Eksterne henvisninger 
 Etapeside  på Letour.fr     

 01

en:2011 Tour de France, Stage 1 to Stage 11#Stage 1
Chefdirigent

Chefdirigenten er en fastansat kunstnerisk leder for et symfoniorkester, andet orkester eller kor og dirigerer sit orkester ved et fast antal koncerter (omkring en tredjedel af koncerterne i løbet af en sæson). Et orkester kan ved siden af chefdirigenten også have en eller flere førstegæstedirigenter, som regelmæssigt leder det. Chefdirigenten har dog væsentligt mere indflydelse på orkestrets musiske stil og tiltag, hvilket gør, at et skift af chefdirigent kan få store konsekvenser og skabe en del røre (som fx valget af DR SymfoniOrkestrets nye dirigent pr. 2012 Rafael Frühbeck de Burgos).

Referencer

Dirigenter
Pote

En pote er et dyrs (f.eks. en kat eller hund) fod – altså den yderste del af benet, som bruges til at gå på. Bjørnens pote kaldes en lab. Poten er udstyret med trædepuder og kløer.

Hov- og klovdyr har hove, hhv. klove, der er tilpassede kløer, og deres fødder benævnes ikke poter.

Dyreanatomi
Enskede

Enskede har flere betydninger:

 Distriktet Gamla Enskede (Gamle Enskede) i Enskede-Årsta-Vantör købsstad, Stockholm.
 Enskededalen – et distrikt i Stockholms Skarpnäck-købsstad.
 Enskede gård i Söderort, Stockholm.

Sport 
Følgende klubber hører til i Enskede:
 Enskede IK
Lidingö kommun

Lidingö kommune ligger i Stockholms län i Uppland i  Sverige. Kommunens administrationscenter ligger i Lidingö. Lidingö er en del af  storbyområdet omkring Stockholm (Storstockholm).

Lidingöbanan (sporvognslinje 21) går fra Ropsten på Stockholmssiden til Gåshaga på øen Lidingö.

Næst efter Stockholm har Lidingö den højeste tæthed af ambassader og konsulater. Albanien, Angola, Bahamas, Bolivia, El Salvador, Eritrea, Honduras, Iran, Congo, Ukraine, Hviderusland og Zimbabwe har ambassade eller konsulat i kommunen. Desuden har flere lande deres ambassadørboliger på Lidingö.

Byer
Lidingö kommune har tre byer.
indbyggere pr. 31. december 2005.

Venskabsbyer
Lidingö har tre venskabsbyer:
 Lojo (fi: Lohja), 
 Alameda, Californien,
 Saldus,

Se også
 Lilla Värtan
 Stora Värtan
 Millesgården
 Fjäderholmarna

Eksterne kilder og henvisninger
 Lidingö

Kommuner i Stockholms län
Ezra Buzzington

Ezra Buzzington er en amerikansk film og tv-skuespiller. I dag bor han i Los Angeles, Californien.

Filmografi 
 Fight Club
 Magnolia (film)
 The Hills Have Eyes
 Ghost World
 The Prestige
 Darkening Sky
 Breath of Hate
 A, B, C... Manhattan (1997)

Kilder

Eksterne henvisninger 

 
 Profil på Allmovie 

Filmskuespillere fra USA
Tv-skuespillere fra USA
Lilla Värtan

Lilla Värtan er en fjord i den indre del af  Stockholms skærgård, i det sydlige Uppland. Den støder i  nordvest til Norra Djurgården med Värtahamnen i Östermalm, i sydvest til  Södra Djurgården og mod nordøst til Lidingö. Mod  nord støder fjorden til Stora Värtan, i nordvest til Edsviken, gennem Stocksundet, og mod øst til Halvkakssundet og Saltsjön. Lilla Värtan er en del af hovedsejlruten til Stockholms havn

Til  Stockholmssiden domineres Lilla Värtan af Louddens oliedepoter, Stockholms frihavn, Värtahamnen og Ropstens vejudfletninger hvor begge Lidingöbroerne når  Stockholm.

Historie

I 1600-tallet havde Lilla Värtan en lang, forgrenet vig ind i Norra Djurgården. Den begyndte med Husarviken og fortsatte ind i Laduviken, Lillsjön og Uggleviken. På grund af landhævningen er der i dag kun direkte kontakt med Husarviken.

År 1921–1952 lå Lindarängens flyghamn i en nu opfyldt vig ved Lilla Värtans sydkyst.

Eksterne kilder og henvisninger

 Miljötillstånd och åtgärdsarbete för Lilla Värtan – Stockholms Miljöbarometer

Stockholms skærgård
Fjorde i Sverige
Stockholms län
Uppland
MHV 813 Baunen

BAUNEN MHV813 er et af marinehjemmeværnets fartøjer i MHV 800-klassen . Baunen opereres af personel fra marinehjemmeværnets flotille 255 i Korsør.

Hjemmeværnet
Patruljefartøjer fra Danmark
Roger Abbott

Roger Abbott (10. juli 1946 i Birkenhead, England – 26. marts 2011) var en canadisk komiker. 

Da Abbott var syv år gammel, flyttede han og familien til Montreal, Canada. Abbott havde i næsten tretti år lang karriere i canadisk radio og fjernsyn. Abbott blev diagnosticeret med den Progressive sygdom kronisk lymfatisk leukæmi i 1997, men det var kun hans familie og gode venner som fik det at vide. Efter en fjorten år lang kamp døde Abbott af leukæmi den 26. marts 2011 mens han var indlagt ved Toronto General Hospital, i en alder af 64 år.

Kilder

Eksterne henvisninger 
 

Komikere fra Canada
Vladislav Atjalov

Vladislav Atjalov ( , 1945 – 23. juni 2011) var en sovjetisk general, som kommanderede de sovjetiske luftbårne styrker.

I 1981 planlagde den sovjetiske hær at invadere Polen, og Atjalov blev udvalgt som leder for den militære operation i Warszawa. Atjalov besøgte Warszawa i februar 1981, og i september samme år deltog han i den militære træning forud for operationen. Atjalov blev forfremmet til kommandant i 1985. Mellem 1987 og 1989 var Achalov udstationeret i Leningrad. Fra januar 1989 til december 1990 var Atjalov chef for den sovjetiske marine, og fra 1990 til 1993 sad Atjalov som viceminister for det sovjetiske forsvar. Atjalov døde på et sygehus i Moskva den 23. juni 2011. Han blev 65 år gammel..

Kilder 

Officerer fra Sovjetunionen
Generaler
Tårn (flertydig)

Tårn kan henvise til:

 Tårn – en høj bygning
 Tårn (skak) – en skakbrik
Lillian Adams

Lillian Adams (13. maj 1922 – 25. maj 2011) var en amerikansk teater- og tv-skuespiller, som er mest kendt for at medvirke i reklamer, men hun har ligeledes optrådt flere hundrede gange i film og TV-serier. Adams havde mindre roller i film som Private Benjamin og Bruce Almighty, og i TV-serier som Archie Bunker's Place, The Twilight Zone, Married with Children og NYPD Blue. Hendes seneste filmprojekt er en selvstændig film med titlen At what Cost, som var i produktion fra september 2010.

Udvalgt filmografi 
 The Suite Life on Deck (2008) ..... Mrs. Pepperman
 Ugly Betty (2006) ..... Esther
 Bruce Almighty (2003) ..... Mama Kowolski
 Two and a Half Men (TV serie) (2003) ..... Mrs. Freemantle
 Malcolm in the Middle (TV serie) (2000) ..... Mona 6.
 Becker (TV serie) (1998) ..... Mrs. Rowick
 Dharma & Greg (TV serie) (1997) ..... Mrs. Spinoza
 Wings (TV serie) (1990) ..... Older Lady
 Murphy Brown (TV serie) (1988) ..... Estelle
 Out of This World (TV serie) (1987) ..... Evie
 Archie Bunker's Place (TV serie) (1979) ..... Mrs. Plotkin
 The Jerk (1979)..... Tillie
 Ironside (TV serie) (1967) ..... Mrs. Farber
 Family Affair (TV serie) (1966) ..... Mrs. Mariani
 The Outer Limits (TV serie) (1963) ..... Dix's Mother, i episoden Nightmare
 The Wild and the Innocent (1959) ..... Kiri Hawks
 Whirlybirds (1958) ..... Clerk

Kilder

Eksterne henvisninger 
 

Teaterskuespillere fra USA
Tv-skuespillere fra USA
Artur Agostinho

Artur Agostinho (25. december 1920 – 22. marts 2011) var en portugisisk journalist, skuespiller og forfatter, der modtog den portugisiske orden Ordem Militar de Sant'Iago da Espada (Santiago af Sværdets Orden).

Bibliografi 
 «Até na prisão fui roubado!» (1976)
 «Português sem Portugal» (1977)
 «Bela, riquíssima e além disso ...viúva» (2009)

Kilder

Eksterne henvisninger 
 

Journalister fra Portugal
Faglitterære forfattere fra Portugal
Skuespillere fra Portugal
Moin Akhter

Moin Akher (24. december 1950 i Karachi – 22. april 2011, urdu:معین اختر) var en pakistansk skuespiller, komiker, dramatiker, forfatter, sanger, filminstruktør og filmproducer. Akher havde været vært i Kya Aap Banaingay Crorepati? (den pakistanske udgave af Hvem vil være millionær?). Akhtar blev født i Karachi af urdu-talende forældre der ud vandrede fra Mumbai, Indien. Akher var en meget dynamisk og alsidig performer. Han fik sin debut på tv den 6. september 1966 i forskellige tv shows som blev afholdt af PTV for at fejre at Pakistan havde fået sit eget forsvar. Siden har han spillet adskillige roller i TV især sammen med Anwar Maqsood og Bushra Ansari.

Han var elsket for at levere humor til alle aldre, og med en etikette, der stadig er uovertruffen. Hans forsøg på at undgå vulgaritet i sin humor gjorde ham til en publikumsfavorit. Akhtar talte flere sprog flydende, herunder engelsk, bengali, sindhi, punjabi, memon, pashto, gujarati og urdu. Han optrådte ikke kun i Pakistan, men spillede også med i Bakra Qiston Pe og Buddha Ghar Pe Hai med Umer Sharif i Indien.

Akhtar kom i de nationale søgelys og fik kritikkens anerkendelse for sin præstation i dramaet Rosy/Rozy (روذی), hvor han spillede rollen som en kvindelig kunstner. Rozy var en urdu tilpasning af Hollywood- filmen Tootsie med Dustin Hoffman i hovedrollen. I et talk-show, nemlig Loose Talk, som begyndte i 2005 på ARY Digital ,hvor han klædte sig ud som hver eneste person der har været med i de over 400 episoder med interviews af Anwar Maqsood, forfatteren og vært for programmet. Han blev tildelt statsborgerskab i Dallas i 1996 for sine bedrifter. Han er også blandt de bedste pakistanere gennem tiderne.

Vært 
Akhter har været vært på showet hvor følgende personer er blevet inviteret
 Hussein af Jordan
 Gambias premierminister Dawoodi-Al-Joza
 Præsident Zia-ul-Haq
 Premierminister Zulfiqar Ali Bhutto
 Præsident Yahya Khan
 Præsident Ghulam Ishaq Khan
 Præsident Pervez Musharraf hvor i hans nærvær han også imiterede ham
 Den indiske filmskuespiller Dilip Kumar.

Tv-shows 
 Fifty Fifty (komedieserie fra PTV)
 Show Sha
 Showtime
 Studio Dhhaai (Studio 2.5)
 Studio Pone Teen (Studio 2.75)
 Loose Talk (Fra ARY Digital)

Udvalgte tv-serier 
 Rozi
 Dollar Man
 Makaan No 47
 Half Plate
 Family-93
 Eid Train
 Bandar Road Se Keamari
 Such Much
 Aangan Tehra
 Baby
 Rafta Rafta

Diskografi 
Albummet – Tera Dil Bhi Yun Hi Tadpe med sangene:
 Chhorr Ke Jaane Wale
 Choat Jigar Pe Khai Hai
 Ro-Ro Ke De Raha Hai
 Tera Dil Bhi Yun Hi Tadpe
 Dard Hi Sirf Dil Ko Mila
 Dil Ro Raha Hai
 Hoten Hai Bewafa

Død 
Han døde den 22. april 2011 06:15 i Karachi efter et hjerteanfald. Han efterlod sig en kone, tre døtre og to sønner. Hans begravelse blev afholdt i Tauheed moskeen i nærheden af hans bopæl. Tusinder af mennesker deltog i begravelsesbønnen, som blev ledet af Junaid Jamshed.

Kilder

Eksterne henvisninger 
 

Tv-skuespillere
Filmskuespillere
Sangere fra Pakistan
Filmproducere
Muslimer fra Pakistan
Komikere
Skønlitterære forfattere fra Pakistan
Personer fra Karachi
Filminstruktører fra Pakistan
Dramatikere
Tv-værter
Teaterskuespillere
Tv-personligheder
Stora Värtan

Stora Värtan er et sund i Stockholms indre skærgård. Det ligger mellem Djursholm, Täby, Bogesundslandet og Lidingö, i kommunerne Danderyd, Lidingö, Täby, Vaxholm og Österåker.

Sundet er ca. 3 km bredt i øst-vestlig retning og ca. 6 km i nord-sydlig retning. Omkring sundet er der mange vige, samt flere øer, blandt andre Tornön, Bastuholmen, Lilla Skraggen, Stora Skraggen, hvor der ligger et aktivt skibsværft, samt Storholmen, hvor Stora Värtan går over i Askrikefjärden. Til trods for at øen mangler vejforbindelse, er Storholmen beboet året rundt. På Råholmen mødes kommunegrænserne mellem Täby, Österåker, Vaxholm og Danderyd.

Stockholms skærgård
Saint-Paul-Trois-Châteaux

Saint-Paul-Trois-Châteaux () er en commune i Drôme départementet i det sydøstlige Frankrig.

Under Tour de France 2011, var Saint-Paul-Trois-Châteaux startby for den 162,5 km lange 16. etape med mål i Gap.

Venskabsbyer 
  Eltmann siden 1975
  Trecate siden 2003

Se også 
 Saint-Paul-Trois-Châteaux katedral
 Tricastin

Referencer 
  INSEE kommunearkiv

Eksterne links 

 Billede af Saint-Paul-Trois-Châteaux katedral
  Saint-Paul-Trois-Chateaux's officielle turistkontor

Byer i Drôme
Tour de France-byer
Auvergne-Rhône-Alpes
Rafique Alam

Rafique Alam (1929 – 2011) populært kendt som Alam Saheb, var en indisk politiker som har været aktiv i politik i seks årtier og begyndte og har været medlem af Indian National Congress siden begyndelsen af hans politiske karriere i 1960'erne og har engang været EU-udenrigsminister i Indien.

Kilder 

Politikere fra Indien
Kakadu Nationalpark

Kakadu Nationalpark er en nationalpark i Northern Territory i Australien, og ligger 200 kilometer øst for byen Darwin, beliggende i Alligator Rivers-regionen. Kakadu Nationalpark er siden 1992 optaget i sin helhed på UNESCOs verdensarvsliste, og omfatter i alt 19.804 kvadratkilometer, og strækker sig næsten 200 kilometer fra nord til syd og over 100 kilometer fra øst til vest. Nationalparken er til sammenligning på størrelse med Slovenien. Kakadus vådområder er beskyttet som Ramsarområder. I nationalparken ligger Ranger Uranminen, som er én af verdens mest produktive uranminer.

Se også 
Outback

Kildehenvisninger

Eksterne henvisninger 

Kakadu Nationalparkens beskrivelse hos UNESCO 
Kakadu Nationalparks hjemmeside 
Officiel hjemmeside for turister 

Nationalparker i Australien
Verdensarvsområder i Asien-Australasien
Ramsarområder
Wii U

Wii U (ウィー・ユー Wī Yū, udtalt /ˈwiː ju/) er en spilkonsol produceret af Nintendo, og er en direkte efterfølger til deres Wii. Konsollen blev udgivet den 30. november 2012 i Europa og blev vist frem første gang ved Electronic Entertainment Expo 2011 7. juni 2011. Konsollen var den første ottende generations spilkonsol som blev udgivet.

Wii U er Nintendos sjette hjemme-konsol, og vil blive den første Nintendo konsol der kan levere grafik i 1080p, men alle spil annonceret på nuværende tidspunkt er kun 720p. Den har en ny controller med en indbygget touchscreen. Controlleren gør det muligt for spilleren at fortsætte med spillet, også selvom personens tv er slukket. Systemet vil være fuldt ud bagud-kompatibelt med Wii spil, og Wii U kan benytte Wii tilbehør, som f.eks. Wii Remote og Wii Balance Board. Den vil dog ikke være bagud-kompatibel med Nintendos Gamecube.

Se også 
 Wii
 Nintendo videospilkonsoller

Referencer 

 
Nintendo
Lavaur

Lavaur er navnet på flere forskellige communes i Frankrig:

 Lavaur (Dordogne) – i departementet Dordogne
 Lavaur (Tarn) – i departementet Tarn
Grindeks

AS Grindeks er et lettisk aktieselskab, noteret på NASDAQ OMX-fondsbørsen, som fremstiller lægemidler og fytokemisk medicin. Virksomheden blev etableret den 17. oktober 1991, og har været et aktieselskab siden den 25. august 1997.

I 2011 havde Grindeks en omsætning på 99,47 millioner € med et resultat på 9,58 millioner €. Grindeks havde også 969 ansatte, og de største aktieejere var Kirovs Lipmans (33.29%), Anne Lipmane (16.69%), AB.LV Private equity fund 2010 (11.38%), Skandinaviska Enskilda Banken (10.94%) og Swedbank AS Clients Account (8.28%).

Kildehenvisninger

Eksterne henisninger 

Lægemiddelvirksomheder fra Letland
Etableret i 1991